मोनो रेल का खाखा अगले माह खींचा जाएगा
सिटी रिपोर्टर रांची,
शहर में प्रस्तावित मोनो रेल का खाखा अगले माह खींचा जाएगा। जोन वन में मोनो रेल चलाने के लिए डिटेल प्रोजेक्ट रिपोर्ट (डीपीआर) तैयार कर रही एजेंसी आईडीएफसी को ३१ दिसंबर तक डीपीआर का ड्रॉफ्ट कॉपी सरकार को देना है। ३० जनवरी तक डीपीआर फाइनल कर नगर विकास विभाग को सौंपना है। मोनो रेल का ट्रैक बिछाने के लिए धुर्वा से लेकर डोरंडा होते हुए ओवरब्रिज तक मिट्टी की जांच की गई है। कंपनी ने मिट्टी को मोनो रेल के ट्रैक के लिए उपयुक्त बताया है। नगर विकास सचिव ने जोन वन में मोनो रेल का ट्रैक धुर्वा सीआरपीएफ कैंप से ओवरब्रिज होते हुए कचहरी चौक तक बिछाने के लिए डीपीआर तैयार करने का निर्देश दिया है। लगभग १५ किलोमीटर लंबा ट्रैक होगा। इस पर लगभग ३ हजार करोड़ रुपया खर्च होगा।
hin_Deva bho_Deva hin_Deva